Real Zaragoza

O **Real Zaragoza** é un club de fútbol español da cidade de Zaragoza (Aragón). Foi fundado en 1932 da unión do Iberia SC e do Zaragoza CD, os dous clubs máis importantes da cidade naquela época. Actualmente compite na Segunda División.

É o 9.º equipo na Clasificación histórica da Primeira División completando 55 tempadas na devandita categoría. Foi subcampión nunha ocasión e conta ademais con 6 títulos de Copa, unha Supercopa de España e, a nivel europeo, unha Recopa e unha Copa de Feiras, ademais de numerosas participacións para competicións continentais.

O 10 de setembro de 2009, a IFFHS publicou a clasificación dos mellores clubs europeos do século XX, ocupando o Real Zaragoza a posición número 37 debido aos campionatos europeos conseguidos no século XX, a Copa de Feiras de 1964 e a Recopa de Europa en 1995. Actualmente ocupa o posto número 355 na clasificación mundial de clubs da IFFHS e o 59º posto na clasificación histórica do mesmo organismo.

Conta cuns 30.000 abonados e un orzamento anual de 36.000.000 €. É o 7º equipo en número de afeccionados en España (2,7%), segundo a enquisa do CIS de maio de 2007.

## Uniforme 
* ** Uniforme titular**: Camiseta branca con franxas laterais azuis, pantalón azul e medias brancas. 
* ** Uniforme alternativo**: Camiseta amarela fosforito con mangas negras, pantalón negro con bordo amarelo e medias negras.

## Estadio 
[dereita|250px|miniatura|Imaxe lateral do [estadio de La Romareda.]]

O estadio do Real Zaragoza é **La Romareda**, cunha capacidade para 34.596 espectadores e cunhas dimensións de 105 x 68 metros.

Inaugurouse cun partido entre o Real Zaragoza e Osasuna o 8 de setembro de 1957, sendo presidente do club maño Cesáreo Alierta. O resultado do encontro foi 4-3, a favor do Real Zaragoza, con goles de Vila (o primeiro gol na Romareda), Wilson, Murillo e Vila (de novo) para o Real Zaragoza, e Areta, Sabino e Glaría para Osasuna. A capacidade inicial do estadio era de 32.416 espectadores, 16.000 sentados.

## Datos do club 
* **Tempadas en 1ª**: 58 
* **Tempadas en 2ª**: 23 
* **Tempadas en 3ª**: 4
* **Mellor posto na liga**: 2º (tempada 74-75) 
* **Peor posto na liga**: 20º (tempadas 01-02 e 12-13) 
* **Posto na Clasificación histórica da Primeira división**: 9º 
* **Máis partidos disputados**: Aguado (383), Violeta (327), Señor (304). 
* **Máis minutos**: Aguado (33.480), Violeta (29.042), Señor (26.984). 
* **Máis goles**: Murillo (88), Pardeza (76) Marcelino (70). 
* **Expulsado máis veces**: Aguado (18), Cuartero (8), Belsué (6). 
* **Maior goleada conseguida**: 
** **En casa**: 8-1 fronte ó Sevilla FC (1987/88), 
** **Fóra**: 2-7 fronte ó Elche CF (1960/61) 
* **Maior goleada encaixada**: 
** **En casa**: 1-7 fronte ó Real Madrid (1987/88) 
** **Fóra**: 10-1 fronte ó Athletic (1951/52) 
* **Participacións en competicións europeas**: 18
** 5 na Recopa de Europa (1964/65, 1966/67, 1986/87, 1994/95, 1995/96) 
** 12 na Copa da UEFA (1962/63, 1963/64, 1965/66, 1967/68, 1968/69, 1974/75, 1975/76, 1989/90, 1992/93, 2000/01, 2001/02, 2004/05) 
** 1 na Supercopa de Europa

## Xogadores 
Ao longo da historia do equipo, máis de 500 xogadores pertenceron ao mesmo desde o seu fundación en 1932, moitos dos cales logo de retirados pasan a ser coñecidos como os *veteranos* e están aglutinados nunha asociación conxunta ao club.

## Palmarés 
[150px|miniatura|[Recopa de Europa de 1995 gañada polo Zaragoza.]]
### Torneos rexionais 
* **Campionato Mancomunado Navarra-Guipúscoa-Aragón (1):** 1939-40

### Torneos nacionais 
* **Copa do Rei (6):** 1964, 1966, 1986, 1994, 2001, 2004
* **Supercopa de España (1):** 2004

### Torneos internacionais 
* **Copa de Feiras (1):** 1964
* **Recopa de Europa (1):** 1995

### Torneos amigables 
* Trofeo Ciudad de Zaragoza (24): 1974, 1975, 1976, 1978, 1979, 1981, 1983, 1986, 1987, 1989, 1991, 1992, 1994, 1995, 1996, 1999, 2000, 2001, 2002, 2003, 2005, 2006, 2007, 2011
* Trofeo Caja Duero (3): 2006, 2009, 2010
* Trofeo Ciudad de Valladolid (2): 1986, 1989
* Trofeo Emma Cuervo (1): 1959
* Trofeo Ramón de Carranza (1): 1965
* Trofeo Ciutat de Barcelona (1): 1980
* Trofeo Festa d'Elx (1): 1990
* Trofeo Cervantes (1): 1991
* Trofeo Colombino (1): 1994
* Trofeo Ciudad de Rietti (1): 1998
* Trofeo Concepción Arenal (1): 2008
* Trofeo de Blusa y de la Neska (1): 2010
* Trofeo Ciudad de Teruel (1): 2010
* Trofeo Cidade de Vigo (1): 2010
* Trofeo Ciutat de Tarragona (1): 2013

## Filial 
O **Real Zaragoza B** é o equipo filial do Real Zaragoza. Fundouse no 1965 e xoga na Segunda División B.

## Notas 
## Véxase tamén 
### Ligazóns externas 
* Sitio Web oficial
* Artigo do Real Zaragoza na Grande Enciclopedia Aragonesa